CELEX: 32014D0794
Language: et
Date: 2014-11-07 00:00:00
Title: 2014/794/EL: Nõukogu otsus, 7. november 2014 , millega määratakse kindlaks ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu kultuurikoostöö protokolliga moodustatud kultuurikoostöö komitees Euroopa Liidu nimel võetav seisukoht seoses 15 vahekohtunikust koosneva nimekirja koostamisega

15.11.2014   
            
            
               ET
            
            
               Euroopa Liidu Teataja
            
            
               L 330/40
            
         NÕUKOGU OTSUS,
   7. november 2014,
   millega määratakse kindlaks ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu kultuurikoostöö protokolliga moodustatud kultuurikoostöö komitees Euroopa Liidu nimel võetav seisukoht seoses 15 vahekohtunikust koosneva nimekirja koostamisega
   
      (2014/794/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 167 lõiget 3 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Ühelt poolt Euroopa Liidu ja selle liikmesriikide ning teiselt poolt Korea Vabariigi vaheline vabakaubandusleping (1) („leping”) kirjutati alla 6. oktoobril 2010. Leping sisaldab kultuurikoostöö protokolli („protokoll”), mis kehtestab artikliga 1 raamistiku, mille raames lepinguosalised teevad kultuuritegevuse, -kaupade ja -teenuste vahetamise hõlbustamiseks koostööd, sealhulgas audiovisuaalsektoris.
            
         
               (2)
            
            
               Vastavalt lepingu artikli 15.10 lõikele 5 on osa lepingust alates 1. juulist 2011 ajutiselt kohaldatud nõukogu otsusega 2011/265/EL (2) („otsus”) kuni selle sõlmimiseks vajalike menetluste lõpuleviimiseni.
            
         
               (3)
            
            
               Otsuse artikli 6 kohaselt määrab liidu seisukoha kultuurikoostöö komitees („komitee”) õiguslike tagajärgedega otsuste suhtes kindlaks nõukogu, toimides vastavalt aluslepingule.
            
         
               (4)
            
            
               Protokolli artiklis 3bis on sätestatud, et komitee koostab pärast moodustamist viivitamata nimekirja 15 isikust, kes hakkavad tegutsema vahekohtunikena.
            
         
               (5)
            
            
               Liit peaks kindlaks määrama seisukoha, mis võetakse komitees seoses vahekohtunike nimekirja koostamisega.
            
         
               (6)
            
            
               Liidu seisukoht komitees peaks seepärast tuginema lisatud otsuse eelnõule,
            
         ON VASTU VÕTNUD KÄESOLEVA OTSUSE:
   Artikkel 1
   Ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu kultuurikoostöö protokolliga moodustatud kultuurikoostöö komitees liidu nimel võetav seisukoht seoses nimekirja koostamisega 15 isikust, kes hakkavad tegutsema vahekohtunikena, põhineb käesolevale otsusele lisatud kultuurikoostöö komitee otsuse eelnõul.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 7. november 2014
      
         
            Nõukogu nimel
         
         
            eesistuja
         
         P. C. PADOAN
      
   
   
      (1)  ELT L 127, 14.5.2011, lk 6.
   
      (2)  Nõukogu 16. septembri 2010. aasta otsus 2011/265/EL ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu Euroopa Liidu nimel allkirjastamise ja selle ajutise kohaldamise kohta (ELT L 127, 14.5.2011, lk 1).
   
      EELNÕU
      ELI-KOREA KULTUURIKOOSTÖÖ KOMITEE OTSUS nr …,
      …,
      vahekohtunike nimekirja koostamise kohta, millele on osutatud ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu kultuurikoostöö protokolli artiklis 3bis
      KULTUURIKOOSTÖÖ KOMITEE,
      võttes arvesse ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu, mis allkirjastati 6. oktoobril 2010 Brüsselis, kultuurikoostöö protokolli, eriti selle artiklit 3bis
      ning arvestades järgmist:
      
                  (1)
               
               
                  Kultuurikoostöö protokolli („protokoll”) artiklis 3bis on sätestatud, et vaidlused, mida käsitletakse ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu neljateistkümnendas peatükis, lahendatakse vahekohtus.
               
            
                  (2)
               
               
                  Vaidluse korral lepinguosalised konsulteerivad, et jõuda kokkuleppele vahekohtu koosseisus.
               
            
                  (3)
               
               
                  Kui lepinguosalised ei jõua vahekohtu koosseisus kokkuleppele, määratakse vahekohtu koosseis kindlaks, valides liikmed loosi teel protokolli artikli 3bis punkti c kohaselt koostatud nimekirjast.
               
            
                  (4)
               
               
                  Lepinguosalised on kokku leppinud 15 vahekohtunikust koosnevas nimekirjas,
               
            ON VASTU VÕTNUD KÄESOLEVA OTSUSE:
      Artikkel 1
      Koostatakse protokolli artikli 3bis punkti c kohaselt 15 vahekohtunikust koosnev nimekiri. Nimekiri on esitatud käesoleva otsuse lisas.
      Artikkel 2
      Käesolev otsus jõustub selle vastuvõtmise kuupäeval.
      
         … [koht], … [kuupäev]
         
            
               Kultuurikoostöö komitee nimel
            
            
               Esimene aseminister
            
            
               Korea Vabariigi kultuuri-, spordi- ja turismiministeerium
            
            
               Hariduse ja kultuuri peadirektoraat peadirektor
            
            
               Euroopa Komisjon
            
         
      
   
   
      LISA
      VAHEKOHTUNIKE NIMEKIRI
      
         ELi esitatud vahekohtunikud
      
      James BRIDGEMAN
      Ursula KRIEBAUM
      Alessandra LANCIOTTI
      Hélène RUIZ FABRI
      Jan WOUTERS
      
         Korea esitatud vahekohtunikud
      
      Byung-Chol YOON
      Eun Young PARK
      Young Jae CHO
      Seung-Soo CHOI
      Chang Hwan SHIN
      
         Vahekohtu esimehed
      
      Florentino P. FELICIANO (Filipiinid)
      Juan Antonio DORANTES (Mehhiko)
      Christian HÄBERLI (Šveits)
      Leng Sun CHAN (Malaisia)
      Teresa CHENG (Hiina)